หวั่นสงครามการค้ากดส่งออกทรุด
สศค.ปรับประมาณการเศรษฐกิจ ยันปัจจัยบวกหนุนจีดีพีไทยโต 4%,นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า กระทรวงการคลังจะมีการปรับประมาณการเศรษฐกิจไทยปี 2561 และคาดการณ์เศรษฐกิจไทยปี 2562 ในวันที่ 28 ม.ค.นี้ โดยที่ผ่านมามีการคำนวณและพิจารณาปัจจัยหลายๆอย่างประกอบ เพื่อให้เกิดความแม่นยำที่สุด เบื้องต้นประเมินว่า ภาพรวมเศรษฐกิจไทยในปี 2561 จะขยายตัวได้ประมาณ 4% ต้นๆ จากทั้งปีตั้งเป้าหมายขยายตัว 4.5% ซึ่งแนวโน้มเศรษฐกิจในไตรมาส 4 ปีที่แล้ว ภาพรวมยังขยายตัวได้เป็นอย่างดี โดยมีปัจจัยหนุนสนับสนุน เช่น การส่งออกและการท่องเที่ยว จึงทำให้แนวโน้มเศรษฐกิจไทยในปีนี้ สศค.อยากเห็นการเติบโตที่ระดับ 4%,ด้านนายเกียรติพงศ์ อริยปรัชญา นักเศรษฐศาสตร์อาวุโส ประจำประเทศไทยของธนาคารโลก กล่าวว่า ธนาคารโลกประมาณการเศรษฐกิจไทยว่า จะขยายตัวได้ในอัตรา 4.1% ในปี 2561 แม้การส่งออกจะได้รับผลกระทบจากมาตรการกีดกันทางการค้าระหว่างสหรัฐฯ และจีน การชะลอตัวของการท่องเที่ยวก็ตาม แต่การบริโภคในประเทศก็ยังดีขึ้น โดยขยายตัวที่ 5% ซึ่งเป็นอัตราการเติบโตสูงสุดในรอบ 22 ไตรมาส ขณะที่การลงทุนภาคเอกชนขยายตัว 3.9% ในไตรมาสที่ 3 ของปีที่ผ่านมา,ขณะที่ในปี 2562 คาดว่า เศรษฐกิจไทยจะขยายตัวลดลงเล็กน้อย โดยคาดว่าเศรษฐกิจโลกในปีนี้จะขยายตัวที่ 2.9% จากคาดการณ์เดิมที่ 3% จากผลของความไม่แน่นอนทางนโยบายทั่วโลก ทั้งในสหรัฐฯ จีน และจากการออกจากสหภาพยุโรป (อียู) ของสหราชอาณาจักร (เบรกซิต),ส่งผลให้การส่งออกของไทยในปีนี้โตประมาณ 5% อย่างไรก็ตาม การบริโภคและการลงทุนภาคเอกชนจะปรับตัวดีขึ้น โดยคาดว่า การใช้จ่ายภาคเอกชนจะขยายตัวได้ประมาณ 4% และมีแรงส่งที่ดีจากการลงทุนภาครัฐที่แม้ว่าธนาคารโลกคาดว่าจะเบิกจ่ายได้ประมาณ 70% ของแผนการลงทุนรวม จากแผนการเบิกจ่ายของรัฐบาลที่กว่า 80% ก็ตาม ซึ่งการขยายตัวที่ดีจากในประเทศ ทำให้ทดแทนปัจจัยลบจากต่างประเทศได้ระดับหนึ่ง ทำให้ในปี 2562 ประมาณการล่าสุด ธนาคารโลกคาดการณ์ว่า เศรษฐกิจไทยขยายตัว 3.8% จากประมาณการเดิมที่ 3.9% และในปี 2563 ขยายตัวในอัตรา 3.9%.
นายลวรณ แสงสนิท ผู้อำนวยการสำนักงานเศรษฐกิจการคลัง (สศค.) เปิดเผยว่า กระทรวงการคลังจะมีการปรับประมาณการเศรษฐกิจไทยปี 2561
ลวรณ แสงสนิท,เศรษฐกิจไทย,กระทรวงการคลัง,เกียรติพงศ์ อริยปรัชญา,การส่งออก